《陪靳利安检校游了山灵岩寺留题》
明代·郑潜

乱云深处出双尖，环列冈峦具尔瞻。石发栉风分翠鬒，岩泉透日下珠帘。

露寒仙肘声容见，云护禅衣法律严。喜共清游归路晚，绿阴亭槛草纤纤。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。